PJW เผยกำไร Q2/60 ลดลง 55.56% มาที่ 13.02 ลบ. หลังค่าใช้จ่ายพุ่ง
PJW เผยกำไร Q2/60 ลดลง 55.56% มาที่ 13.02 ลบ. จากปีก่อนมีกำไร 29.31 ลบ. หลังค่าใช้จ่ายพุ่ง ขณะที่งวด 6 เดือนแรกมีกำไร 40.91 ลบ. ลดลง 54.73% จากปีก่อนมีกำไร 90.37 ลบ.
15 ส.ค. 2560

บริษัท ปัญจวัฒนาพลาสติก จำกัด (มหาชน) หรือ PJW รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดย ณ วันที่ 30 มิ.ย. 2560 งบการเงินรวมของบริษัทและบริษัทย่อยมีสินทรัพย์รวม เพิ่มขึ้น 201.68 ล้านบาท หรือเพิ่มขึ้นร้อยละ 8.31 เมื่อเทียบกับปีก่อน ซึ่งส่วนใหญ่เป็นการเพิ่มขึ้นของจากลูกหนี้การค้าสุทธิ 103.75 ล้านบาท เนื่องจากมีลูกค้าบางรายที่ชำระเงินล่าช้าไปชั่วคราว
อย่างไรก็ดี ลูกหนี้ดังกล่าวยังมีสถานะปกติและมีการรับชำระเงินเพิ่มขึ้นอย่างต่อเนื่องหลังสิ้นไตรมาส 2 และมีการเพิ่มขึ้นของที่ดิน อาคารและอุปกรณ์สุทธิ 76.42 ล้านบาท ซึ่งเป็นรายการเครื่องจักรใหม่ที่สั่งซื้อเมื่อปีก่อนและส่งมอบล่าช้ามาต้นปี และบางส่วนเป็นการลงทุนเพื่อปรับปรุงประสิทธิภาพการทำงานของเครื่องจักรและอุปกรณ์
ทั้งนี้ ณ วันที่ 30 มิ.ย. 2560 บริษัทและบริษัทย่อย มีหนี้สินรวมเพิ่มขึ้น 238.02 ล้านบาทจากปีก่อน โดยส่วนใหญ่มาจากเงินกู้ยืมระยะสั้นเพื่อหมุนเวียนในกิจการโดยเฉพาะส่วนของลูกหนี้การค้าที่เพิ่มขึ้นรวมไปถึงการนำเข้าวัตถุดิบ และการเพิ่มขึ้นของหนี้สินระยะยาวเพื่อการลงทุนในสินทรัพย์ถาวร